open-index/open-wikipedia-markdown huggingface dataset:
Jonas III Dukas Vatacis

**Jonas III Dukas Vatacis** (, 1193 m. Didimotichos, Trakija – 1254 m. lapkričio 3 d. Nikėja, dab. Turkija) – 1221–1254 m. Bizantijos paveldėtojos Nikėjos imperatorius

## Biografija

Kilęs iš Bizantijos didikų Dukų dinastijos, Izaoko II Angelo giminaitis. 
## Šeima
Vedė imperatoriaus Teodoro I Laskario dukterį Ireną, po uošvio mirties tapo imperatoriumi. Su Irena susilaukė sūnaus Teodoro, bet žmona nukrito nuo žirgo ir, nebegalėdama turėti vaikų, tapo vienuole Eugenija ir mirė 1239 m. Antroji žmona Šventosios Romos imperijos imperatoriaus Frydricho II duktė Konstancija II Hohenštaufen. Su ja vaikų neturėjo.

## Valdymas

Iš pradžių valdė tik Nikėjos sritį Mažojoje Azijoje. Siekdamas atkurti kryžininkų 1204 m. sutriuškintą Bizantijos imperiją, 1222–1225 m. iš kryžininkų įkurtos Lotynų imperijos atkariavo beveik visas Mažosios Azijos valdas, išskyrus Bitinijos pusiasalį, taip pat Samo, Lesbo, Chijo ir Rodo salas. 1235 m. įsitvirtino Trakijoje ir Makedonijoje. 1246 m. užėmė Salonikus. 1252 m. privertė Epyro despotijos valdovą tapti jo vasalu, atėmė iš jo Vakarų Makedoniją ir dalį Albanijos. Jo valdoma Nikėjos imperija tapo galingiausia Egėjo jūros baseino valstybe.

## Šaltiniai

## Literatūra
* John V. A. Fine Jr., The Late Medieval Balkans, Ann Arbor, 1987.
Jonas VI Kantakuzinas

**Jonas VI Kantakuzinas** (, apie 1293 m. Konstantinopolis – 1383 m. birželio 15 d. Mistra, Peloponesas, Graikija) – 1347–1354 m. Bizantijos imperatorius

## Biografija
Kilęs iš Kantakuzinų Paleologų dinastijos. Peloponeso vietininko Mykolo Kantakuzino ir Angelinos Kantakuzinos sūnus. 
## Šeima
Žmona Irena Asanina, vaikai:
* Motiejus Kantakuzinas, 1353–1357 m. bendravaldis, vėliau Morėjos despotas
* Manuelis Kantakuzinas
* Andronikas Kantakuzinas
* Marija Kantakuzina, Epyro karaliaus Nikiforo II Orsinio žmona
* Teodora Kantakuzina, Osmanų imperijos sultonas|sultono Orchano žmona
* Elena Kantakuzina, imperatoriaus Jono V Paleologo žmona

## Valdymas

1328–1341 m. imperatoriaus Androniko III Paleologo pirmasis ministras. Statydamas laivus, siekė mažinti Bizantijos priklausomybę nuo Genujos ir Venecijos pirklių. 1341 m. tapo mažamečio sosto įpėdinio Jono V Paleologo regentu, bet dalies diduomenės buvo apkaltintas išdavyste.

1341 m. pasiskelbė imperatoriumi ir, sudaręs sąjungą su turkais osmanais (dėl to laikomas atsakingu už jų atėjimą į Europą), 1347 m. užėmė Konstantinopolį.

Susirašinėjo su Lietuvos didžiuoju kunigaikščiu Algirdu ir Voluinės bei Vladimiro kunigaikščiu Liubartu Gediminaičiu dėl atskiros Lietuvos Didžiosios kunigaikštystės Stačiatikių bažnyčios metropolijos steigimo.

Tapęs pilnamečiu Jonas V Paleologas privertė jį atsisakyti sosto. 1354 m. jis įstojo į vienuolyną. Parašė atsiminimus apie 1320–1356 m. įvykius.

## Šaltiniai

## Literatūra
* Norwich, John Julius. Byzantium: The Decline and Fall (New York: Alfred A. Knopf, 1996) p. 332
* Antonio Carile: Johannes VI. Kantakuzenos, in: Lexikon des Mittelalters 5, Sp. 534f.
* Bréhier. Vie et mort de Byzance.
* D. Nicol. Les derniers siècles de Byzance, Les Belles Lettres.
FK Volinʹ Lucʹk

**Lucko futbolo klubas „Volin'“**, o trumpiau **Lucko „Volin'“** bei **FK „Volin'“** – Ukrainos futbolo klubas iš Lucko.

## Istorija
Klubas įkurtas 1960 m. 2017 m. gegužės mėn. Premjer lygos vadovybė nusprendė skirti 6 taškų nuobaudą klubui už tai, kad kelerius metus neišmokėjo 70000 dolerių atlyginimo buvusiam žaidėjui Sašai Stevičiui.  2016/2017 m. elito lygoje klubas liko paskutinėje (12) vietoje ir iškrito į Pirmą lygą.

## Apranga
; Aprangos pokyčiai

## Pasiekimai
* Ukrainos TSR čempionas (1989 m.)

## Sezonai
### Ukrainos varžybos

|}

## Garsesni žaidėjai
*  Anatolijus Tymoščiukas, 1995–1997

## Lietuviai
*  Julius Raliukonis, gynėjas

## Išnašos

## Nuorodos

* Oficiali klubo svetainė
* SOCCERWAY
* Transfermarkt (FK Volinʹ)
Nida Vasiliauskaitė

**Nida Vasiliauskaitė** – Lietuvos publicistė, filosofė.

## Biografija

Baigė filosofijos bakalauro bei magistro (2000 m.) studijas Vilniaus universiteto Filosofijos fakultete, 2005 m. apgynė daktarės disertaciją „Racionalumo problema šiuolaikinėje politinėje filosofijoje“. 2012–2013 m. Vilniaus universiteto Tarptautinių santykių ir politikos mokslų instituto lektorė. Dėsto komunikacijos teoriją. VGTU Humanitarinio instituto Filosofijos ir komunikacijos katedroje. 2005–2021 m. naujienų portalo „Delfi“ apžvalgininkė, visuomenės gyvenimo reiškinių komentatorė.

Nuo 2003 m. Lietuvos socialinių mokslų forumo narė, nuo 2003 m. Lietuvos jaunųjų mokslininkų sąjungos narė. Buvo Tolerantiško jaunimo asociacijos, Naujosios Kairės judėjimo nare. Išreiškė ketinimą steigti savo partiją.

## Mokslinė veikla
Nida Vasiliauskaitė paskelbė mokslinių publikacijų, straipsnių kultūros ir meno leidiniuose, akademinių tekstų recenzijų, filosofų Ž. F. Liotaro, Slavojaus Žižeko ir Žako Ransjero tekstų vertimus ir apie 400 publicistinių-analitinių tekstų politikos ir komunikacijos temomis.

### Bibliografija
* *Racionalumas ar teisingumas? (Post)moderni utopija XX a. pabaigos politinėje filosofijoje* (2020 m.)

## Šaltiniai

## Nuorodos

* delfi.lt Biografiniai duomenys
Arūnas Kuras

**Arūnas Kuras** (g. 1952 m. liepos 15 d. Kaune) – psichologas psichoterapeutas, Vilniaus šeimos centro direktorius.

## Biografija
1972–1977 m. studijavo Vilniaus universitete, 1980 m. Leningrado M. Bechterevo psichoneurologiniame mokslinio tyrimo institute, 1984 m. Leningrado gydytojų tobulinimosi institute, 1992–1993 m. Kalifornijos universitete, 1995–1999 m. Norvegijos grupinės analizės institute (Vilniuje). 1984 m. stažavosi Berlyno sveikatos namuose.

Dalyvavo Aleksandro Alekseičiko, Viktoro Franklio, Karlo Rodžerso, Virdžinijos Satir ir kituose seminaruose.

## Veikla
Dirbo Lietuvos mokslų akademijoje (1977-1979), N. Vilnios psichiatrinėje ligoninėje (1978–1985), Kauno medicinos institute (1985–1990), Lietuvos darbo rinkos mokymo ir konsultavimo tarnyboje (1990–1997), KĮ „Interverslas“ (nuo 1994), Vyrų krizių ir informacijos centre (2007–2018), Vilniaus šeimos centre (nuo 1996).

Skaitė paskaitas Vilniaus universitete, Mykolo Romerio universitete, Vilniaus pedagoginiame universitete.

### Moksliniai darbai
* Socialinės adaptacijos vidinė determinacija. Lietuvos mokslų akademija, Vilnius, 1978;
* Vaikų rizikos faktorių grupės psichologiniai ypatumai. Kauno medicinos institutas, Kaunas, 1984.

### Kita veikla
* 1977–1995 m. m. Lietuvos psichologų sąjungos narys (1977–1979 ir 1981–1983 m. Medicininės psichologijos sekcijos pirmininkas);
* 1988–1991 m. Lietuvos Persitvarkymo Sąjūdžio narys (1990–1991 m. Vilniaus tarybos narys);
* nuo 1989 m. Crazy English Club spikeris;
* nuo 1995 m. Lietuvos grupinės analizės draugijos narys (1995–1999 m. tarybos narys, 2004–2018 m. ir 2024-2026 m. revizorius);
* nuo 2014 m. Lietuvos buriuotojų sąjungos ir Vilniaus jachtklubo narys;
* 2004 ir 2008 m. organizavo Jaunimo dainos festivalį „Canto ergo sum“.

## Išnašos
Elche CF

**Elche CF** – Ispanijos futbolo klubas įkurtas Elčėje sujungus *Sporting* ir *Gimnastica* komandas.

## Istorija

2024–2025 m. sezone Antrame divizione (II) iškovojo antrą vietą ir pateko į pajėgiausią šalies futbolo lygą. Nuo 2025–2026 m. sezono rungtyniavo La Liga (I).

## Pasiekimai

## Sezonai

|}

## Apranga
; Sportinės aprangos pokyčiai.
* Namuose rungtyniauja balta žalia apranga. 

## Išnašos

## Nuorodos

* Oficiali klubo svetainė
* facebook paskyra
* SOCCERWAY
* Globalsportsarchive
CD Castellón

**Kasteljono CD** – Ispanijos futbolo klubas, įkurtas Kasteljone susijungus *Castilia* ir *Cervantes* komandoms.

## Istorija
Klubo ištakos siekia 1922 m. Sėkmingiausias sezonas buvo 1973 m., kai ekipa pasiekė karaliaus taurės pusfinalį.

2020–2021 m. Segunda División buvo užimta 21 vieta iš 22 dalyvių ir ekipa iškrito į naujai sukurtą trečios pakopos lygą Primera División RFEF.

## Sezonai

|}

## Pasiekimai

## Išnašos

## Nuorodos
* Oficiali klubo svetainė
* facebook paskyra
* Globalsportsarchive
Ričardas Tamulis

**Ričardas Tamulis** (1938 m. liepos 22 d. Kaune – 2008 m. balandžio 20 d. Jonavoje, palaidotas Petrašiūnų kapinėse) – boksininkas, olimpinių žaidynių vicečempionas, daugkartinis Europos, SSRS ir Lietuvos bokso čempionas.

## Biografija
Sulaukęs 15 metų, pradėjo lankyti bokso treniruotes pas Antaną Zaborą, vėliau perėjo pas Algirdą Šociką. Tarptautiniame ringe debiutavo 1957 m., kai Maskvoje vykusių jaunimo žaidynių finale nugalėjo lenką Henryką Wojciechowskį. 1958 m. SSRS čempionate nusileido tik olimpiniam čempionui Vladimirui Jengibarianui, o nuo 1959 m. iki 1966 m. iškovojo penkis aukso medalius. Tuo pat metu tapo Europos čempionu tarp svorio kategorijos iki 67 kilogramų atletų Belgrade (1961 m.), Maskvoje (1963 m.) ir Berlyne (1965 m.). 1964 m. Tokijo olimpinių žaidynių finale 1:4 pralaimėjo lenkui Marianui Kasprzykui. Iš viso bokso ringe kovėsi 257 kartus, laimėjo 243 kovas.

## Laimėjimai
* 1964 m. Tokijo olimpinių žaidynių sidabro medalio laimėtojas (svorio kategorija iki 65 kg)
* 1961, 1963 ir 1965 m. Europos čempionas
* 1959, 1961, 1962, 1964 ir 1966 m. SSRS čempionas
* 1957–1959, 1961, 1963 ir 1964 m. Lietuvos čempionas

## Šaltiniai
Iškelis

**Iškelis** (, ) – ežeras Tuniso šiaurėje, prie Viduržemio jūros pakrantės užimantis 126 km² plotą. Ežeras ir aplink jį esanti pelkėta vietovė priklauso Iškelio nacionaliniam parkui. Iškelio ežeras yra svarbi praskrendančių paukščių migracijos kelio vieta. Čia prieglobstį randa antys, žąsys, gandrai ir flamingai. 1980 m. Iškelio nacionalinis parkas įtrauktas į UNESCO pasaulio paveldo sąrašą. Nuo 1996 iki 2006 m. Iškelio nacionalinis parkas buvo įtrauktas į „Pavojuje esančio pasaulio paveldo sąrašą“.

Upėse statomos užtvankos pakenkė ežero ir aplink jį esančių pelkių ekologinei sistemai. Užtvankos stipriai sumažino patenkančio į ežerą gėlo vandens kiekį, todėl gėlavandenius pelkių augalus − nendres, viksvas pradėjo keisti sūresnį vandenį mėgstantys augalai. Šie pasikeitimai labai sumažino migruojančių paukščių srautus.

UNESCO duomenimis Tuniso vyriausybė ėmėsi priemonių, kad sumažintų ežero druskėjimo procesus. Bet IUCN (International Union for the Conservation of Nature and Natural Resources) mano, kad ežero druskingumas jau yra per aukštas, kad būtų galima šį procesą sustabdyti, todėl nepavyks ežero atstatyti į pirmykštę būseną.

## Nuorodos
* NASA Iškelio ežero nuotraukos 
* Iškelio nacionalinio parko kelionių gidas 
* ACST nuotraukos iš Iškelio nacionalinio parko
Sent Lusijos ginkluotosios pajėgos

**[[Sent Lusija|Sent Lusijos]] karinės pajėgos** susideda tik iš Sent Lusijos policijos (*[[Anglų kalba|angliškai]] Royal Saint Lucia Police Force*), pakrantės sargybos ir specialiųjų paslaugų padalinio. Reguliarios kariuomenės šalis neturi.

Pagal vyrų amžių (18-49 m.) į kariuomenę galėtų patekti 42 742 vyrai (2005). Kiekvienais metais į Sent Lusijos policijos pareigas priimamas 1 651 vyras.

## Nuorodos
* Sent Lusijos statistika  (anglų klb.)
Brda

**Brda** () – upė Lenkijoje, kairysis Vyslos intakas. Aukštupyje praplaukia daugybę ežerėlių, žemupyje kanalizuota. Upė Bydgoščiaus kanalu sujungta su Notecės upe, ja eina vandens kelias tarp Vyslos ir Oderio.

Didžiausias miestas – Bydgoščius, įsikūręs prie santakos su Vysla.
La Rocca

**La Rocca** – Airijos roko grupė. Ją 2002 m. įkūrė trys mokyklos draugai. Vėliau prie grupės prisijungė Bjorno brolis Simonas. La Rocca yra išleidusi 3 albumus. Daina Sketches Of A Twenty Something Life pasirodė žaidime FIFA 08.

## Nuorodos
*
Sent Lusijos ryšiai

**[[Sent Lusija|Sent Lusijos]] ryšių sistema:**

**[[Telefonas|Telefonija]]**
*Laidinių telefonų naudotojų: 41 000 (2009 m.)
*Mobiliųjų telefonų naudotojų: 176 000 (2009 m.)
Sent Lusijos telefono kodas – **758**

**[[Radijas]]**
*Radijo stotys: AM 2, FM 7, trumpųjų bangų 0 (1998 m.)
*Radijo naudotojų: 111 000 (1997 m.)

**[[Televizija]]**
*Televizijos stočių: 3 (1997 m.)
*Televizorių - 32 000 (1997 m.)

**[[Internetas]]**

*Interneto kodas:.lc
*Interneto tiekėjai: 15 (2000 m.)
*Interneto naudotojų: 142 000 (2010 m.)
Tabiverė

**Tabiverė** – gyvenvietė rytinėje Estijoje, prie Sadjervio ežero. Yra gimnazija, išlikęs dvaras.

## [[Broliškos gyvenvietės]]
*  Geilenkirchenas, Vokietija
Haljala

**Haljala** – gyvenvietė šiaurės Estijoje, 11 km į šiaurės vakarus nuo Rakverės. Haljalos valsčiaus centras. Yra gimnazija.

## [[Miestų partnerystė]]
*  Šėnbergas-Holšteinas, Vokietija

## Žymūs žmonės
* Georgas Sableris (1810–1865) – Rusijos imperijos geodezininkas ir astronomas, Vilniaus observatorijos direktorius
* Herbert Johanson (1884–1964), architektas
* Gerli Padar (g. 1979), dainininkas
* Tanel Padar (g. 1980), dainininkas
* Rain Veideman (g. 1991), krepšininkas
Anglies lankas

**Anglies lankas** () – apšvietimo įtaisas, kuriame šviečia tarp ore esančių anglies strypelių esantis Voltos lankas. Uždegimo metu strypeliai suglaudžiami ir lankui atsirasti pakanka nedidelės įtampos. Po to strypeliai šiek tiek atitraukiami, tačiau tekanti srovė palaiko lanką per atsiradusį tarpą. Šią srovę sukuria jonizuoti anglies atomai. Strypelių galai įkaista, skleisdami šviesą.

Lempos idėja pirmąkart pademonstruota anglų išradėjo Humphry Davy apie 1800 m. Tai buvo pirmasis praktiškas elektros šviesos šaltinis. 

Ilgiau šviečiant anglies stypelių galai nudega, todėl reikalingi įvairūs įtaisai jiems slinkti, palaikant pastovų tarpą. Visgi lempa nėra ilgaamžė (daugiausia keli šimtai valandų, paprastų konstrukcijų – tik keliasdešimt sekundžių). Užtat ji kelis šimtus kartų galingesnė už paprastą kaitrinę lemputę (10 kW ir daugiau). Lempos efektyvumą padidina į anglį dedami metalo (magnio, stroncio, bario ar kalcio) fluoridai. Lankas gali būti maitinamas tiek kintama, tiek ir nuolatine elektros srove. Reikalingas rezistorius ar kitoks srovę per lanką ribojantis įtaisas (balastas). Lankui uždegti pakanka maždaug 40 voltų (įprastinė darbo įtampa buvo apie 110 V). Plazmos temperatūra siekia 10 000 °C, tačiau daugumą šviesos teikia ne ji, o patys įkaitę elektrodai.

Jei lempa maitinama nuolatine srove, anodas kaista labiau nei katodas. Jame susiformuoja nedidelis krateris, tuo tarpu katodas pamažu įgauna kūgio formą.

Nors jau nuo 1850 m. buvo bandoma gaminti tokias lempas plačiam pardavimui, jas vėliau gana greitai nukonkuravo ekonomiškesni ir ilgaamžiškesni šviesos šaltiniai. Ilgiausiai anglies lankas išsilaikė ten, kur reikalinga labai stipri šviesa (kino filmų projektoriai, galingi prožektoriai ir pan). Tačiau net ir iš šios srities anglies lanką pamažu išstumia ksenono lanko lempa. Anglies lankas vis dar naudingas jei reikalinga didelio intensyvumo ultravioletinė šviesa.

## Šaltiniai
DeeJay Delta

**DeeJay Delta** (tikrasis vardas – ; g . 1981 m. kovo 23 d., Tarnovske Gurai, Lenkija) – Lenkijos diskžokėjus. Dabar gyvenantis Londone. Atlikėjo muzikos žanras – drum and bass.

## Diskografija
* *Hipnoza* (2004 m.)
* *Rigour EP* (2004 m.)
* *Witch Hunt* (2005 m.)
* *Sidney Polak – Trzeci Wymiar (DeeJay Delta Remix)* (2005 m.)

## Nuorodos
* Oficiali atlikėjo interneto svetainė – deejaydelta.com 
*
Didysis Šelmentas

**Didysis Šelmentas** () – ežeras Lenkijoje, Palenkės vaivadijoje, Suvalkų apskrityje, Jeleniavo valsčiuje prie sienos su Lietuva. Ilgis – 5,7 km. Plotis – 1,1 km. Aukštis virš jūros lygio – 175,8 m. Nedideliu prataku jungiasi su šiauriau esančiu Mažuoju Šelmentu. Ežeras yra 175,8 m virš jūros lygio.

Šalia ežero yra šie kaimai: Volovnia, Pžeima Velka, Pžeima Mala ir Leščevas.
Keo

**Keo** – kaimas vidurio Estijoje. Valsčiaus centras.

## [[Miestų partnerystė]]
*  Fladungenas, Vokietija
Justinianas II

**Justinianas II** (**Justinianas II Nupjautanosis**, , apie 669 m. Konstantinopolis – 711 m. gruodžio mėn. Mažoji Azija) – 685–695 ir 705–711 m. Bizantijos imperatorius

## Biografija

Paskutinis iš Heraklėjo dinastijos.
## Šeima
Justinianas II buvo vedęs du kartus. Pirmoji imperatoriaus žmona buvo Evdokija, pagimdžiusi jam dukterį − Anastasiją. Jos tėvas ištekino ją už savo sąjungininko − Bulgarijos chano Tervelo. 

Antroji žmona tapo Chazaro kagano Ibuziro Gliavano sesuo − Feodora. Ji Justinianui pagimdė sūnų − Tiberijų, buvusį tėvo bendravaldį 706−711 metais.

## Valdymas

Valdymo pradžioje sutarė su arabais bendrai valdyti Kiprą, Armėniją, Gruziją. 688–689 m. surengė sėkmingą žygį į slavų genčių užimtą Trakiją ir Makedoniją. Daugelis slavų buvo užverbuoti į Bizantijos kariuomenę arba apsigyveno Mažojoje Azijoje kaip valstiečiai karo prievolininkai.

Dėl represijų šalies viduje 695 m. bizantiečiai sukilo, nuvertė Justinianą ir imperatoriumi paskelbė Leontijų. Justinianas buvo ištremtas į Chersoną Kryme, vėliau pabėgo pas chazarų chaną ir vedė jo dukterį. Sužinojęs apie bizantiečių rengiamą sąmokslą prieš jį, pabėgo pas Bulgarijos valdovą. Jo kariuomenės remiamas 705 m. užėmė Konstantinopolį ir vėl tapo imperatoriumi.

Jam valdant 710–711 m. Konstantinopolyje lankėsi Romos popiežius Konstantinas. Dėl Justiniano represijų prieš menamus priešus 711 m. sukilo chazarų remiami chersoniečiai. Imperatoriumi paskelbtas armėnas Bardanas atplaukė ir užėmė Konstantinopolį. Justinianas su šeima buvo nužudytas.

## Šaltiniai

## Literatūra
* Constance Head: Justinian II of Byzantium. Madison 1972, ISBN 0-299-06030-6.
* John F. Haldon: Byzantium in the Seventh Century. 2. Aufl. Cambridge 1997.
* Andreas N. Stratos: Byzantium in the Seventh Century. Bd. 5, Amsterdam 1980, ISBN 90-256-0852-3.

## Nuorodos
Ieties metimas

**Ieties metimas** – lengvosios atletikos šaka, kurioje varžomasi, kas toliau numes ietį.

## Taisyklės ir ypatybės
Taisyklės panašios į kitų metimo varžybų: Kiekvienas meta tris kartus, aštuoni geriausi varžybas tęsia ir meta dar po tris kartus. Laimi atlikęs tolimiausią užskaitytą metimą.

Jei metikas peržengia liniją arba ietis nusileidžia už sektoriaus, metimas neįskaitomas. Jei ietis įsminga, matuojama nuo tos vietos, jei neįsminga – matuojama nuo pėdsako pradžios, jei pirma žemę paliečia ieties uodega – metimas neįskaitomas.

Kitaip nei kitose metimo rungtyse, metama ne iš apskritimo, bet iš įsibėgėjimo takelio, padengto tokia pat danga kaip ir bėgimo takai. Daugelis stadionų turi įsibėgėjimo takelius abiejuose galuose, kad būtų galima išnaudoti palankų vėją.

Ieties metikai įsibėgėdami turi pasiekti didelį greitį, todėl jų kūno sudėjimas panašesnis į sprinterių nei į kitų metikų, kuriems būdingas stambus kūno sudėjimas. Paleidžiama ietis gali pasiekti 110 km/h greitį.

## Nauja ietis
1984 m. Rytų Vokietijos metikas *[[Uwe Hohn]]* pasiekė naują rekordą – 104,80 m. Metimams pasiekus tokius nuotolius, varžybos stadionuose galėjo būti uždraustos saugumo sumetimais, todėl vyriškos ieties (800 gr.) konstrukcija buvo pakeista. Ieties masės centras buvo pastumtas į priekį. Tokia ietis pakrypsta žemyn anksčiau, skrydžio atstumas sumažėja ~10 % ir ietis dažniau įsminga į žemę. 1999 m. taip pat buvo pakeista ir moteriška ietis (600 gr.).

Gamintojai bandė atgauti dalį prarasto nuotolio padidindami trintį galinėje ieties dalyje (darė skylutes, naudojo šiurkščius dažus ir kita). Tokios priemonės buvo uždraustos 1991 m., o rekordai, pasiekti tokiomis ietimis – anuliuoti.

## Istorija
Istoriškai svaidomoji ietis buvo naudojama medžioklei ir karui, šiais laikais ietis dažniausiai naudojama sportui. Ieties metimas yra olimpinių žaidynių dalis nuo 1908 m. Ietis būdavo mėtoma ir antikinėse olimpiadose. Gali būti kad ietis būdavo varžomasi ne mėtant kuo toliau, o mėtant į taikinį.
Norvegai

**Norvegai** – Europos tauta, kalbanti skandinavų kalbų grupei priklausančia norvegų kalba. Iš viso apie 10 mln. Šiuo metu apie 4,6 mln. norvegų gyvena Norvegijoje. Daugiau nei 100 000 Norvegijos piliečių nuolat gyvena užsienyje, daugiausia JAV, Didžiojoje Britanijoje ir kitose Skandinavijos šalyse. Tikinčiųjų dauguma – evangelikai liuteronai.

## Emigracija
Pirmoji emigracijos banga buvo į Atlanto salas ir Normandiją vikingų laikais. Antroji – XVII–XVIII a., kai daug norvegų emigravo į Nyderlandus, ypač Amsterdamą. Trečiosios metu daug išvyko į Šiaurės Ameriką. Manoma, kad emigravo 10 % gyventojų, kai Norvegijoje tuo metu gyveno 800 000 žmonių.

Ištuštėjo daugybė pietinės Norvegijos slėnių. Norvegai išvyko su olandų pirklių laivais, kurie į Norvegiją atvykdavo medienos, kailių, silkės ir džiovintos menkės. Jaunos moterys įsidarbindavo Amsterdame tarnaitėmis, o jauni vyrai – jūreiviais. Didžioji dalis olandų komercinio laivyno jūreivių sudarė norvegai ir danai. Jie vadinosi olandiškais vardais, tad jų pėdsakų šiuolaikiniuose Nyderlanduose neliko. Vienas iš pavyzdžių yra admirolas Kruys. Jį Amsterdame nusamdė Petras I plėtoti Rusijos laivyną, bet jis buvo kilęs iš Stavangerio Norvegijoje (Kruys reiškia „kryžius“, tad Rusijos jūrinėje vėliavoje yra mėlynas kryžius baltame fone).

Emigracijos pasekmės buvo neigiamos. Danijos-Norvegijos karaliai emigrantus netgi bausdavo mirtimi, tačiau norintiems sugrįžti turėdavo periodiškai skelbti amnestijas (jas paskelbdavo afišos Amsterdamo gatvėse). Daug norvegų, tarnavę laivyne, emigravo toliau į olandų kolonijas.

## Išnašos
Gradientas

**Gradientas** ( – žingsniuojantis, einantis) – diferencialinis operatorius, skaliarinį lauką atvaizduojantis į vektorinį lauką taip, kad kiekvienas vektorinio lauko vektorius būtų nukreiptas skaliarinio lauko reikšmių didėjimo kryptimi, o jo modulis būtų lygus kryptinei išvestinei šiame taške.

Skaliarinio lauko \varphi\left(\vec r\right) gradientas žymimas \nabla\varphi (čia \nabla yra nabla operatorius arba Hamiltono operatorius) arba \operatorname{grad}\varphi. Gradiento komponentės yra skaliarinio lauko dalinės išvestinės pagal atitinkamas koordinates, t. y., skaliarinio lauko \varphi(x_1, \ldots , x_n), turinčio n dimensijų, gradientas yra

: 
\operatorname{grad}\,\varphi=\nabla\varphi = \frac{\partial\varphi}{\partial x_1} \vec e_1 + \cdots +\frac{\partial\varphi}{\partial x_n} \vec e_n = \begin{pmatrix}
\frac{\partial\varphi}{\partial x_1} \\ \vdots \\ \frac{\partial\varphi}{\partial x_n}
\end{pmatrix}


Tai, kad gradientas rodo greičiausio funkcijos didėjimo kryptį, naudojama optimizavime, pavyzdžiui, gradientinio nusileidimo metode.

Gradiento sąvoka praktiškai vartojama fizikoje, meteorologijoje, okeanologijoje (pvz., slėgio, temperatūros, drėgnio, vėjo greičio, elektrinio potencialo gradientas).

## Šaltiniai
Tūzo ežeras

**Tūzo ežeras** () − nenutekamas ežeras Turkijoje, Anatolijos plokščiakalnyje, 150 km į pietryčius nuo Ankaros. Tai antrasis pagal dydį Turkijos ežeras.

Ežeras ištįsęs 80 km į ilgį ir 50 km į plotį. Jis yra 905 m virš jūros lygio.

Tūzo ežeras yra labai druskingas (iki 340 ‰). Vasarą ežeras išdžiūsta, susidaro 0,2–2,0 m storio druskos pluta.

Rytinėje ežero pakrantėje gaunama druska.

## Nuorodos
* Tūzo ežeras
Urugvajaus departamentai

**[[Urugvajus]]** yra suskirstytas į 19 departamentų (skliausteliuose − administracinis centras):

# Artigasas (Artigasas)
# Durasnas (Durasnas)
# Floresas (Trinidadas)
# Florida (Florida)
# Kanelonesas (Kanelonesas)
# Kolonija (Kolonija del Sakramentas)
# Lavaljecha (Minasas)
# Maldonadas (Maldonadas)
# Montevidėjas (Montevidėjas)
# Paisandu (Paisandu)
# Rio Negras (Frai Bentosas)
# Rivera (Rivera)
# Roča (Roča)
# Saltas (Saltas)
# San Chosė (San Chosė de Majo)
# Sero Largas (Melas)
# Sorjanas (Mersedesas)
# Takuarembo (Takuarembo)
# Treinta i Tresas (Treinta i Tresas)

## Nuorodos
* Uruguay (Citypopulation.de)
* Departments of Uruguay (Statoids.com)
Michael Cretu

**Mišelis Kretu** (*Michael Cretu*, tikr. *Mihai Crețu*, dar žinomas kaip **Curly M. C.**, g. 1957 m. gegužės 18 d.) – Rumunijos–Vokietijos muzikantas, geriausiai žinomas kaip muzikinio projekto „Enigma“ kūrėjas. 

Kretu tėvas buvo rumunas, o motina austrė. Jo dėdė buvo smuikininkas. Mišelis Kretu  studijuoti muziką pradėjo gyvendamas Rumunijoje. 1978 metais jis gavo muzikinio išsilavinimo laipsnį.

Per savo ilgą karjerą dirbo su daugybe įžymių atlikėjų: Sandra Cretu, Frank Farian, Boney M, Goombay Dance Band, Peter Cornelius, Mike Oldfield. Turi privačią įrašų studiją Ibisoje „A.R. T. Studios“. Buvo vedęs Sandrą Kretu, turi 2 vaikus.

## Diskografija
**Solinė diskografija**
* *Moon, Light & Flowers* (1979 m.)
* *Legionäre* (1983 m.)
* *Die Chinesische Mauer* (1985 m.)
* *Invisible Man* (1985 m.)

**Bendri projektai**
* Moti Special: *Motivation* (1985 m.)
* Mike Oldfield: *Islands* (1987 m.)
* Cretu And Thiers: *School’s Out* (1987 m.)
* Cretu and Thiers: *Belle Epoque* (1988 m.)
* Cornelius and Cretu: *Cornelius and Cretu* (1992 m.)
* Trance Atlantic Air Waves: *The Energy of Sound* (1998 m.)

*Apie Enigmos projektą žiūrėkite [[Enigma|čia]]*.
Andrijus Voroninas

**Andrijus Voroninas** (, g. 1979 m. liepos 21 d. Odesoje, Ukrainoje) – buvęs ukrainiečių futbolininkas, šalies rinktinės puolėjas. 

## Karjera
Futbolininko karjerą pradėjo FK Čornomorec jaunių komandoje.

### Borussia Mönchengladbach
1995 m. futbolininkas persikėlė į Vokietiją ir pradėjo žaisti Borussia Mönchengladbach komandoje. Jis debiutavo Bundeslygoje 1997 m. žaisdamas prieš Bayern Munich. Būdamas 18 metų praleido keletą metų Mönchengladbach jaunių komandoje. Vėliau už 45 000 eurų buvo parduotas FSV Mainz 05 klubui, žaidžiančiam antrojoje Bundeslygoje.

### Liverpool FC

2007 m. vasario 26 d. Liverpulio komanda pasirašė ketverių metų sutartį su A. Voroninu. Jis prisijungė prie komandos vasarą ir buvo pristatytas kaip Liverpulio žaidėjas 2007 m. liepos 6 d.

A. Voroninas debiutavo draugiškose rungtynėse prieš Crewe Alexandra FC, kuriuose Liverpulis laimėjo 3-0. Jo pirmasis įvartis, kuris komandai padėjo laimėti žaidžiant draugiškas rungtynes prieš Werder Bremen buvo 2007 m. liepos 17 d. Taip pat tose rungtynėse jis įmušė ir savo antrąjį įvartį. Komanda laimėjo rezultatu 3-2.

Liverpulio fanų buvo pravardžiuojamas „The Crow“, kas reiškia „varna“. A. Voroninas debiutavo Premier lygoje 2007 m. rugpjūčio 11 d., kai išbėgo į aikštę 78-ą minutę žaidžiant prieš Aston Villa. Po kelių dienų, t. y. rugpjūčio 15 d., Čempionu lygos metu jis įmušė įvartį į Toulouse FC vartus. 2007 m. rugpjūčio 25 d. Voroninas įmušė savo pirmą įvartį Premier lygos metu žaižiant prieš Sunderland AFC.

2008 m. lapkričio 1 d. buvo išnuomotas vieneriems metams Hertha BSC Berlin komandai.

### Dinamo Moskva

2010 m. sausio 10 d. pasirašė trejų metų sutartį su FK Dinamo Moskva klubu.

2012–2013 m. sezone nuomos pagrindais rungtyniavo Vokietijoje, kur atstovava  Fortuna Düsseldorf.

## Dalyvavimas čempionatuose

|}

## Išnašos

## Nuorodos
* Transfermarkt
Kapetingai

**Kapetingai** arba **Kapetai** () – Prancūzijos karališkoji giminė ir dinastija. Valdė 987–1328 m.

## Istorija

Kapetingai buvo seniau Prancūziją valdžiusios Robertinų dinastijos atšaka. Giminės pradininku laikomas Paryžiaus grafo ir frankų kunigaikščio Hugo Didžiojo sūnus Hugas I Kapetas, po paskutinio Karolingų karaliaus Liudviko V mirties frankų didikų ir dvasininkų 987 m. išrinktas Prancūzijos karaliumi.

Giminės domenas buvo regionas aplink Paryžių Il de Fransas. Gindami paveldimumo, karaliaus žemių nedalomumo principus, Kapetingai sustiprino Prancūzijos karaliaus valdžią. Tapęs karaliumi Hugas I Kapetas greitai karūnavo sūnų Robertą (nuo 996 m. karalius Robertas II Pamaldusis). Tėvo ir vyriausiojo sūnaus bendro valdymo tradicija išsilaikė iki XII amžiaus.

Žymiausi Kapetingai – Pilypas II Augustas, Liudvikas IX Šventasis ir Pilypas IV Garbingasis. Kapetingai tiesiogiai valdė beveik visą Prancūziją, nuolat prisijungdami didesnius ar mažesnius feodus. Po Karolio IV mirties (1328 m.) nelikus vyriškosios giminės įpėdinio iš Kapetingų sostą perėmė šalutinė Kapetingų šaka – Valua dinastija, kuri valdė iki 1589 m.

## Atšakos
Pagrindinė Kapetingų linija buvo Prancūzijos karalių dinastija. Egzistavo ir keletas kitų atšakų:
* Burgundijos Kapetingai – dinastija, kilusi iš Roberto II sūnaus Roberto Senojo. 1011–1361 m. ši atšaka valdė Burgundijos kunigaikštystę;
* Burbonai – dinastija, kilusi iš Liudviko IX sūnaus Roberto. 1272–1527 m. ši atšaka valdė Burbonės kunigaikštystę ir vėliau paveldėjo Prancūzijos sostą;
* Valua – dinastija, kilusi iš Pilypo III Narsiojo sūnaus Karolio. 1285–1328 m. ši atšaka valdė Valua grafystę ir vėliau paveldėjo Prancūzijos sostą.

## Kapetingai (Prancūzijos karaliai)

## Šaltiniai

## Literatūra
* André Alba, l’âge classique, Hachette, 1959
* Rials Stéphane.- Le miracle capétien.- Paris: Librairie Académique Perrin (coll. „Passé simple“), 1987.
Karlomanas II

**Karlomanas II** (, 867 m. – 884 m. gruodžio 12 d. Lionas) – 879–882 m. Akvitanijos karalius, 882–884 m. Vakarų Frankijos (Prancūzijos) karalius.

## Biografija
Kilęs iš Karolingų dinastijos. Vakarų Frankijos karaliaus Liudviko II vyriausias sūnus. 879 m. mirus tėvui su broliu Liudviku III buvo bendravaldžiai (diarchija).

880 m. broliai pasidalijo karalystę. Gavo Burgundiją ir dab. Prancūzijos pietinę dalį (Akvitaniją). 879 m. Provansą iš jo atėmė Arlio grafas Bosonas, čia įkūręs Žemutinės Burgundijos karalystę. 882 m., mirus Liudvikui III, liko vienintelis frankų valdovas, bet jo valdžia dėl normanų įsiveržimų ir feodalų didikų maištų buvo silpna.

Mirė medžioklėje  Bėzu miške tarp Ruano ir Brė Gurnė nuo vasalo strėlės. Palaidotas Sen Deni bazilikoje.

## Galerija

## Šaltiniai

## Literatūra
* Pierre Riché, Les Carolingiens, une famille qui fit l’Europe, 1983
* Jean-Charles Volkmann, Bien Connaître les généalogies des rois de France ISBN 2-87747-208-6
* Michel Mourre, Le petit Mourre. Dictionnaire de l’Histoire ISBN 2-03-519265-X

## Nuorodos
Tvermės dėsnis

**Tvermės dėsnis** fizikoje nusako, kad tam tikra išmatuojama izoliuotos fizikinės sistemos savybė nekinta evoliucionuojant tai sistemai. Kiekvienas tvermės dėsnis yra matematinė kokios nors tos sistemos simetrijos tapatybė.

Griežti tvermės dėsniai:
* Energijos tvermės dėsnis;
* Judesio kiekio tvermės dėsnis;
* Judesio kiekio momento tvermės dėsnis;
* Elektros krūvio tvermės dėsnis;
* Spalvinio krūvio tvermės dėsnis;
* Silpnojo izotopinio sukinio tvermės dėsnis;
* Tikimybės tvermės dėsnis (kvantinėje mechanikoje).

Apytiksliai tvermės dėsniai, kurie galioja tik tam tikrose situacijose, pvz., esant mažiems greičiams ar trumpiems atstumams:
* Masės tvermės dėsnis (galioja esant mažiems greičiams);
* Barioninio skaičiaus tvermės dėsnis;
* Leptoninio skaičiaus tvermės dėsnis (Standartiniame modelyje);
* Aromatingumo tvermės dėsnis (pažeidžiamas silpnosios sąveikos);
* Lyginumo tvermės dėsnis;
* CP simetrija.
Negras (Urugvajaus upė)

**Negras** () – didžiausia Urugvajaus upė; Urugvajaus kairysis intakas. Prasideda Brazilijoje, Pietų Rio Grandėje, Pedras Altaso kalnagūbryje, ~300 m aukštyje, į rytus nuo Bažės. Teka į pietvakarius per centrinį Urugvajų (dalina šalį pusiau). Žemupyje vaga vingiuota, sudaro meandras. Įteka į Urugvajų šalia Vilja Soriano, Argentinos pasienyje.

Didžiausi intakai – Takuarembo ir Ji.

Laivuojamas 70 km nuo žiočių. Ant Negro įrengtos trys hidroelektrinės su tvenkiniais: Rinkon del Bonetės, Baigorijos ir Palmaro. Užtvankos taip pat reguliuoja vandens tėkmę. Prie Negro įsikūrę miestai: Hulja Negra (Brazilija), San Gregorio de Polankas, Paso de los Torosas, Mersedesas, Vilja Sorianas (Urugvajus).

## Šaltiniai
Teisės licenciatas

**Teisės licenciatas** (, sutrp. *lic. iur.*) - akademinis kvalifikacinis teisės srities laipsnis. Pagal studijų lygmenį teisės licenciatas lygiavertis teisės magistro laipsniui.
Teisės licenciato laipsnis gali būti suteikiamas tiek pasaulietinės, tiek ir bažnytinės teisės srityse. Religinės (bažnytinės) teisės srityje - kanonų teisės licenciatas (JCL).

## Šveicarija

Šveicarijoje teisės licenciatas suteikiamas tik universitetuose, teisės studijos trunka 8-10 semestrų, studijų metų rašomas diplominis darbas ir laikomi baigiamieji egzaminai. Teisės licenciatas Šveicarijoje yra sąlyga tapti advokatu. Bolonijos procesas paskatino dabartinę sistemą pertvarkyti į dvipakopę, įvedant bakalauro ir magistro laipsnius, licenciatą prilyginant magistro laipsniui, suteikiamą po 4,5 metų studijų.
Teisės bakalauras

**Teisės bakalauras** (, **LL.B.**, , LL. - „teisės") - pirminis aukštosios mokyklos suteikiamas akademinis kvalifikacinis laipsnis teisės srityje. Po LL.B. studijų galima siekti teisės magistro (LL.M.) laipsnio; kai kuriose aukštosiose mokyklose - iš karto ir teisės daktaro laipsnio.

## Lietuvoje
Teisės bakalauras suteikiamas po pirmosios pakopos studijų aukštojoje mokykloje, paprastai universitete (MRU TF, VDU TI) arba kolegijoje (Šiaurės Lietuvos kolegija). Studijos universitete trunka 4 metus, rašomas bei ginamas bakalauro darbas, teisės studijos kolegijoje trunka 3 metus (Šiaurės Lietuvos kolegija). Sėkmingai įvykdžius studijų programą, apgynus diplominį darbą suteikiamas bakalauro laipsnis.

## Vokietijoje
LL.B. laipsnis suteikiamas kelete aukštųjų mokyklų. Baigę studijas absolventai neturi teisės pradėti referendariato (parengiamosios praktikos) ir po to siekti klasikinių teisės profesijų (teisėjo, advokato, notaro ir prokuroro). Kai kuriuose universitetuose (*[[Bucerius Law School]]*, Hamburge) LL.B. laipsnis suteikia teisę laikyti pirmąjį valstybinį egzaminą ir išlaikius atitinkamai tapti referendaru, atlikti praktiką, po kurios galima siekti teisininko profesijos.

## Nuorodos
* Bakalauro gidas  (Austrija)
* Sistema Šveicarijoje
Ampermetras

**Ampermetras** – prietaisas, skirtas matuoti elektros srovės stiprį grandinėje.

Šių prietaisų skalė sugraduota amperais. Į elektros grandinę ampermetras jungiamas dviem gnybtais. Pastovios srovės ampermetro gnybtai pažymėti pliuso ir minuso ženklais. Gnybtas su pliuso ženklu laidu jungiamas prie srovės šaltinio teigiamo poliaus, o gnybtas su minuso ženklu – prie šaltinio neigiamojo poliaus.

Ampermetras į elektros grandinę jungiamas nuosekliai (ta pati srovė teka iš eilės visomis grandinės dalimis). Jis beveik nekeičia elektros srovės stiprio elektros grandinėje (nes labai maža jo varža) ir rodo, kad visose jos dalyse srovės stipris yra vienodas.
Draideris

**Draideriai** () – fantastinių chimerinių protingų būtybės, kurių kūnas yra didžiulio voro ir tamsiojo elfo kūnų kombinacija. Draiderių kūnas yra kentauriškas – didžiulio voro kūnas, kuris vietoj galvos turi elfo liemenį su rankomis ir galva.

Draideriai buvo sukurti apie 1983 m. žaidime *[[Dungeons and Dragons]]*, kur transformacija į draiderį yra tamsiųjų elfų deivės *Lolth* bausmė. Pavadinimo etimologija: *drow* 'tamsusis elfas' + *spider* 'voras'.

## Draideriai žaidime ''Dungeons and Dragons''
Tamsiojo elfo transformaciją į draiderį gali pradėti aukšto lygio *Lolth* dvasiškė arba pati *Lolth*. Transformacija labai skausmingam trunka daugiau kaip 12 valandų.

Draiderių įkandimas nuodingas, maitindamiesi jie turi gerti kraujo. Kai kur nurodoma, kad draideriai praranda lytį ir gebėjimą normaliai dauginti, kitur – kad draideriai išlaiko lytį, bet jų vaisingumas lyg ir sunyksta.

Draideriai tebeturi visus tuos gebėjimus (pvz., gebėjimą kerėti ir kt.), kuriuos tamsusis elfas turėjo prieš transformaciją. Jie tebeturi tamsiojo elfo protą ir atmintį. Draideriai gali turėti tokias pačiais kovines profesijas kaip ir tamsieji elfai. Dėl išlaikytos atminties ir patirtų kančių draideriai yra nuožmūs ir pagiežingi. Kai kurie draideriai paskiria gyvenimą tobulinti savo magiją, kad įgiję reikiamų galių atgautų savo ankstesnį kūną.

Draideriais tamsieji elfai bjaurisi, jų bijo, tad šie būna išstumti į tamsiųjų elfų gyvenviečių pakraščius, kur jie klaidžioja po dykynes, kartu su įvairiais vorais, tarp jų – didvoriais.

## Draideriai kitur
Žaidime *EverQuest* yra draiderių tipo būtybės, vadinamos *drachnidai* (pavadinimo kilmė tikriausiai analogiška: *drow* 'tamsusi elfas' + *arachnid* 'vorinis gyvūnas'.

Drideriai egzistuoja ir *Drowtales* (tokia žiniatinklio komiksų svetainė) visatoje, kur egzistuoja trys draiderių tipai. Vieni jų yra civilizuoti, gimsta natūraliai, išsyk draideriai. Antrieji gimsta normaliai, bet būna prakeikti. Tretieji – sulaukėję, išprotėję draideriai.

Draiderių tipo būtybės egzistuoja ir virtualiame pasaulyje *Second Life* bei žaidimuose *Doom 3* ir *Quake*.

## Nuorodos
* Draiderio muliažas
* Draideris vyras (Icewind Dale II)
Pančen Lama

**Pančen Lama** – dvasininko titulas, kurį įgyja tibetiečių dvasinio lyderio Dalai Lamos įpėdinis.

Gendunas Choekyi Nyima (Gendunas Čiokji Njima) gimė 1989 metų balandžio 25 d. Jį žmogaus teisių organizacijos laiko jauniausiu pasaulio kaliniu, kuris pradingo 1995 m. gegužės 17 d., praėjus trims dienoms po to, kai buvo paskelbtas antruoju pagal rangą šio Himalajų regiono budistų hierarchu. Manoma, kad jis buvo pagrobtas Kinijos valdžios nurodymu. Žmogaus teisių gynimo ir stebėjimo organizacijos skelbia, kad nuo tada, kai ištremtasis Tibeto dvasinis lyderis Dalai Lama pripažino G. Ch. Nyimą vienuoliktuoju Pančen Lamos persikūnijimu, jis gyvena namų arešto sąlygomis, o jo buvimo vieta yra viena stropiausiai slepiamų Kinijos valstybinių paslapčių. Nepriklausomas Dalai Lamos sprendimas dėl dvasinio lyderio įpėdinio paskyrimo labai papiktino ir įsiutino Kinijos komunistus - jie atsisakė pripažinti G. Ch. Nyimą ir paskelbė, kad tikruoju dešimtojo Pančen Lamos, mirusio 1989 metais, persikūnijimu laiko Gyaltseną Norbu (Gjalceną Norbu).

## Nuorodos
* apie Panchen Lama
* China Tibetology No. 03, straipsnių serija iš http://www.tibet.cn/ aiškinanti problemą:
** Įvadas 
** Reinkarnacija Tibeto Budisme 
** Reinkarnacijos sistema 
** Vienuoliktas Panchen Lama  
* Dingęs Tibeto dvasinis lyderis, 2005 m. gegužės straipsnis iš BBC News
* 11th Panchen Lama of Tibet  Gedhun Choekyi Nyima
* Panchen Lama paieška - aut. Isabel Hilton.
* The Dharma King , Dharma King apsakymas apie Panchen Lama.
* Apie Tibetą
Montevidėjas (reikšmės)

**Montevidėjas:**

* Montevidėjas – Urugvajaus sostinė;
* Montevidėjas – miestas Minesotos valstijoje, JAV.
Artigaso departamentas

**Artigaso departamentas** () – departamentas šiaurės vakarų Urugvajuje, Brazilijos ir Argentinos pasienyje. Administracinis centras – Artigasas.

## Geografija
Beveik visą teritoriją užima bazaltinė plynaukštė. Departamento pakraščiais teka Urugvajaus, Kuareimo upės ir jų intakai *Cuaró, Tres Cruces, Yacutujá, Catalán*.

## Ekonomika
Verčiamasi daugiausia ekstensyvia gyvulininkyste, kukurūzų, ryžių, kviečių, citrusų auginimu. Uolienose randama brangakmenių: agato ir ametisto.

## Didžiausi miestai
* Artigasas – 78,0 tūkst. (2004 m.)
* Belja Unionas – 13,2
* Tomas Gomensoras – 2,8
* Baltasar Brumas – 2,5
* Las Piedrasas – 2,5
* Pintaditas – 1,5

## Šaltiniai
Durasno departamentas

**Durasno departamentas** () – departamentas centriniame Urugvajuje. Administracinis centras – Durasnas.

## Geografija
Departamento teritorija driekiasi lygumose. Pakraščiais teka Negro ir Yi upės, šiaurėje telkšo Rinkon de Bonetės tvenkinys.

## Ekonomika
Verčiamasi daugiausia ekstensyvia gyvulininkyste, grūdinių kultūrų auginimu.

## Didžiausi miestai
* Durasnas – 30,5 tūkst. (2004 m.)
* Sarandi del Yi – 6,7
* Karmenas – 2,3
* La Paloma – 1,4
* Blankiljas – 1,1
* Karlos Reilesas – 1,1

## Šaltiniai
Trinidadas (reikšmės)

**Trinidadas** (iš  – trejybė) gali reikšti:

* Trinidadas – sala Atlanto vandenyne, didžiausia Trinidado ir Tobago valstybės sala;
* Trinidadas – miestas Urugvajuje, Floreso departamento administracinis centras;
* Trinidadas – miestas Bolivijoje, Beni departamento administracinis centras;
* Trinidadas – istorinis miestas Kuboje;
* Trinidadas – miestas Hondūre;
* Trinidad de Kopanas – miestas Hondūre;
* Trinidadas – viena iš Malvinų salų.
Floreso departamentas

**Floreso departamentas** () – departamentas centriniame Urugvajuje. Administracinis centras – Trinidadas.

## Geografija
Departamente iškilusos *[[Cuchilla Grande]]* kalvos, Ojosmín aukštumos, įvairūs skardžiai, erudavusios uolos. Čamangoje yra senovinių uolų piešinių palikimas. Cuchilla Grande kalvose prasideda Negro upės intakai.

## Ekonomika
Verčiamasi kviečių, kukurūzų, linų, saulėgrąžų auginimu. Pietuose vystoma pienininkystė. Tekstilės, maisto, odos apdirbimo pramonė.

## Didžiausi miestai
* Trinidadas – 21,0 tūkst. (2004 m.)
* *Area Rural* – 3,7
* Ismael Kortinasas – 1,1

## Šaltiniai
Abveras

**Abveras** – nacistinės Vokietijos karo žvalgyba, veikusi nuo 1921 m. iki 1945 m.  karo sąlygomis fronto aplinkoje bei priešo užnugaryje. Nuo 1935 m. Abverui vadovavo Wilhelm Canaris. 

## Struktūra

* 1 skyrius (Centrinis arba Z skyrius): valdymas, finansai ir kadrai
* 2 skyrius buvo skirtas užsieniui
* 3 skyrius: sabotažas, kontržvalgyba, dezinformacija, ryšiai. 

## Abveras Lietuvoje

Pagrindiniai Abvero atstovai Lietuvoje skirtingais laikotarpiais buvo Lietuvos jėzuitų vadovas ir Kauno jėzuitų gimnazijos direktorius Johanas Kipas, dr. Julius Christiansenas ir Viktoras Vilkutaitis.  Kalbininkas Jurgis Gerulis tarnavo Abvere, verbavo ir rengė baltarusus ir ukraniečius, vadovavo žvalgybos mokykloms Latvijoje ir Baltarusijoje. Abvero mokyklose buvo parengti kai kurie Lietuvos partizanai (Bronislovas Liesis, Leonas Basys, Antanas Starkus-Montė).

## Nuorodos

* Ričardas Čekutis, Dalius Žygelis. Laisvės kryžkelės (XIII). Abvero desantininkai laisvės kovose
* German Espionage and Sabotage Against the United States in World War II 

## Šaltiniai

## Literatūra
* Michael Howard, Strategic Deception. British Intelligence in the Second World War.  5 tomas, London 1990.
* Paul Leverkuehn: Der geheime Nachrichtendienst der Wehrmacht im Kriege. Frankfurt am Main/ Bonn 1964.
Tautos prisikėlimo partija

**Tautos prisikėlimo partija** – buvusi politinė partija, sudaryta iš Lietuvos pramogų verslo atstovų.

2008 m. Seimo rinkimų pirmame ture – antra populiariausia (15,09 % balsų, 13 mandatų). Antrame ture pelnė 3 mandatus. Partijos steigėjo A. Valinsko nuomone, partija atsiribojo nuo populistinėmis laikomų Tvarkos ir teisingumo bei Darbo partijų.

2009 m. nuo partijos atskilo frakcija, 2010 m. įkūrusi Krikščionių partiją. 2009 m. rinkimuose į Europos parlamentą partija mandatų nepelnė (1,04 % balsų)

2011 m. rugsėjo 22 d. partiją absorbavo LiCS.

## Tikslai
* Eliminuoti iš politikos tiek Tvarkos ir teisingumo, tiek Darbo partiją, kurios, pasak A. Valinsko, „kelia pakankamai didelę grėsmę ne tik vidaus saugumui, bet ir išorės“.

## Šaltiniai
San Chosė (reikšmės)

**San Chosė** reikšmės:
* miestai:
** San Chosė – miestas Centrinėje Amerikoje, Kosta Rikos sostinė;
** San Chosė de Majo – miestas Urugvajuje, San Chosės departamento administracinis centras;
* departamentai:
** San Chosės departamentas – departamentas Urugvajuje.
* upės:
** San Chosė – upė Urugvajuje.
Riba (matematika)

**Riba** – pamatinė matematinės analizės sąvoka, kuri intuityviai suvokiama kaip reikšmė, prie kurios matematinė funkcija „artėja“, kai funkcijos argumentas artėja prie tam tikros reikšmės. Ribos yra plačiai naudojamos daugelyje matematikos sričių, įskaitant integralinį ir diferencialinį skaičiavimą, apibrėžiant funkcijos tolydumą, išvestines ir integralus.

Ribos formulių pavidalu dažnai yra rašomos taip:
:  \lim_{x \to c}f(x) = L 
skaitoma taip: „funkcijos *f*, kurios argumentas *x* artėja prie *c*, riba yra lygi *L*“. Čia „lim“ reiškia lotynų kalbos žodį *limit* (ribą). Faktas, jog funkcija *f*(*x*) artėja prie ribos *L* kai *x* artėja prie *c* yra vaizduojamas rodykle į dešinę pusę (→):
: f(x) \to L, \ \text{ kai } x \to c.

## Funkcijos riba

Sakykime  yra realias reikšmes įgyjanti funkcija, o c yra realusis skaičius. Intuityviai kalbant, užrašas

:  \lim_{x \to c}f(x) = L 

reiškia, kad  galima priartinti kaip norima arti , priartinant  prie . Šiuo atveju pastarąją formulę galima skaityti „funkcijos  riba, kai  artėja prie , yra “. Taip pat sakoma kad „funkcijos  riba taške  yra “.

Matematikas Ogiuestenas-Lui Koši (Augustin-Louis Cauchy) 1821 metais, o vėliau ir matematikas Karlas Vaierštrasas (Karl Weierstrass), pateikė griežtą ribos apibrėžimą, kuris dabar kartais vadinamas *(ε, δ) ribos apibrėžimu*: pagal šį apibrėžimą,  \lim_{x \to c}f(x) = L  reiškia, kad kiekvienam teigiamam skaičiui  egzistuoja teigiamas skaičius *ε*, kad visiems *x* tenkinantiems *<math>0 < |x - c| < \delta</math>* galioja .

Apibrėžime raidė *ε* (mažoji graikų alfabeto raidė *epsilon*) žymi bet kokį mažą teigiamą skaičių, taigi „ kaip norima priartėja prie “ reiškia, kad  galiausiai patenka į intervalą , ką taip pat galima užrašyti naudojant absoliučios reikšmės ženklą kaip . Frazė „kai  artėja prie “ nurodo, kad turimos omenyje kintamojo  reikšmės, nutolusios nuo skaičiaus  mažesniu atstumu nei tam tikras teigiamas skaičius  (mažoji graikų alfabeto raidė *delta*) – tai yra, kai  priklauso arba  arba , ką kitaip galime užrašyti 0 . Iš pirmosios nelygybės išplaukia, jog x \ne c.

Iš ribos egzistavimo neišplaukia, jog . Funkcija netgi neturi būti apibrėžta taške .

Aukščiau nurodytas apibrėžimas turi prasmę, kai ** yra baigtinis skaičius, tačiau ribą galima apibrėžti ir kai *c* lygus +∞ ar -∞. Šiuo atveju  \lim_{x \to +\infty}f(x) = L  reiškia, kad kiekvienam teigiamam skaičiui  egzistuoja teigiamas („didelis“) skaičius *S*, kad visiems *x* tenkinantiems *<math>x > S</math>* galioja  (analogiškai  \lim_{x \to -\infty}f(x) = L , jei  galioja visiems *x* tenkinantiems *<math>x < -S</math>*).

Verta pastebėti, kad ribos apibrėžimas begaliniuose taškuose nėra iš esmės kitoks, kadangi natūrali baigtinio skaičiaus *c* *aplinka yra intervalų  ir * sąjunga, o *begalybės +∞ aplinka* yra intervalas pavidalo (*S*, +∞) (bei *begalybės -∞ aplinka* yra intervalas pavidalo (-∞, *S*). Šis pastebėjimas leidžia natūraliai pratęsti ribos sąvoką funkcijoms apibrėžtoms topologinėse erdvėse, negriežtai šnekant, aibėse, kuriose apibrėžta *aplinkų* struktūra.

## Šaltiniai
Raudonoji kapela

**Raudonoji kapela** – grupės slaptų antinacistinių organizacijų pavadinimas, naudotas istorikų knygose po Antrojo pasaulinio karo. Toks pavadinimas kilęs iš Vokietijos kontržvalgybos, kuri pogrindininkus vadino muzikantais, o jų radistų naudotus siųstuvus – muzikinėmis dėžėmis.

Raudonoji kapela buvo sudaryta iš Berlyno, Treperio grupuočių. Berlyno grupei vadovavo antifašistai Harro Schulze-Boysen – žvalgybos karininkas, dirbęs Vokietijos Oro pajėgų ministerijoje bei Arvid Harnack, dirbęs Vokietijos Ekonomikos ministerijoje.

## Nuorodos
* Filmas apie Raudonąją kapelą
* Plötzensee Memorialinis Centras 
* on Sophia Poznanska
Vilhelmas I Užkariautojas

**Vilhelmas I Užkariautojas** (apie 1027 m. – 1087 m. rugsėjo 9 d.) – Anglijos karalius ir Normandijos kunigaikštis. Vienas pačių žymiausių Anglijos valdovų, nors ir prancūziškos kilmės. Anglijos valdovu tapo po Heistingso mūšio 1066-tais metais.

Po Vilhelmo įsigalėjimo į anglų kalbą pradėjo plūsti daug lotyniškos ir prancūziškos kilmės žodžių ir ėmė paprastėti gramatika, tuomet buvusi panašaus sudėtingumo kaip dabartinėse olandų ar vokiečių kalbose.

## Santuoka ir vaikai

Žmonа: nuo 1053 **Matilda Flandrė** (apie 1031–1083), Flandrijos grafo Balduino V duktė:
* **[[Robertas II]]** (apie 1054–1134), Normandijos hercogas
* **Alisa** (g. apie 1055), galimai, Anglijos karaliaus Haraldo II nuotaka
* **Sesilija** (apie 1056–1126), vienuolė
* **Vilhelmas III Rufusas** (1056–1100), Anglijos karalius
* **Ričardas** (1057–apie 1081), užmuštas Rytų Anglijoje
* **Adela** (apie 1062–1138), ištekėjo už Blua grafo Etjeno II
* **Agata** (apie 1064–apie 1080),  Kastilijos karaliaus Alfonso I nuotaka
* **Konstancija** (apie 1066–1090), ištekėjo už Bretanės hercogo Alano IV
* **Matilda** (?)
* **[[Henrikas I]]** (1068–1135), Anglijos karalius

## Nuorodos
Žeminė

**Žeminė** – gyvenamasis statinys, kurio didžioji dalis yra žemiau žemės paviršiaus; inžinierinis fortifikacinis įrenginys, naudojamas karinių dalinių vadavietėms fronte ir partizanų slėptuvėms okupuotoje teritorijoje, vadinamas ir bunkeriu. Jas plačiai naudojo Lietuvos partizanai, dažniausiai įrengę žemines miškuose ir ūkininkų sodybose – namuose, tvartuose, prie šulinių.
Čita

**Čita** () – miestas Sibire (Rusija), prie Čitos upės žiočių (Ingodos intakas), 6074 km į rytus nuo Maskvos; Užbaikalės krašto centras. 308,3 tūkst. gyventojų (2007). Svarbus geležinkelio ir automobilių kelių mazgas, oro uostas. Išvystyta mašinų, metalo, medienos, baldų, lengvoji, statybų, maisto, anglies pramonė.

Gamtos išteklių mokslo institutas, medicinos akademija, technikos universitetas, pedagogikos institutas. Veikia dramos ir lėlių teatrai, filharmonija, kraštotyros ir meno muziejai. Mykolo Arkangelo cerkvė.

## Istorija
1653 m. šioje vietovėje įsikūrė keliautojas P. Beketovas, kuris kartu su kazokų būriu įkūrė *Ингодинское зимовье* žiemojimo gyvenvietę prie Čitos upės žiočių. 

Pirmoji nuolatinė rusų gyvenvietė čia atsirado po 1675 metų ir iki 1687 m. vadinosi *Слобода*. 

1699 m. įkurtas *Читинский* ostrogas, 1821 m. pervadintas į *Читинское* gyvenvietę. 

1851 m. gavo miesto statusą ir pavadinta Čita. 1900 m. nutiestas geležinkelis.

## Gyventojai

## Sportas
* FK Čita (futbolo klubas);
* Čitos miesto stadionas;
* Čitos futbolo maniežas.

## Šaltiniai